Lav et referat af nedenstående tekst:

Tekst:
Se den seneste vejrudsigt fra TV 2 Vejret over artiklen. Det kommer til at ruske godt i juletræerne og knirke i tagspærene, når et kraftigt blæsevejr ad to omgange rammer landet fra torsdag morgen og frem til fredag middag. Skal man rejse på tværs af landet eller til Sverige bør man ligeledes være opmærksom på, at blæsten med al sandsynlighed vil give restriktioner på både Storebælts- og ikke mindst Øresundsbroen i løbet af torsdagen. Stormlavtryk skyld i kraftig blæst Prognoseanimationen ovenfor viser, hvordan blæsevejret rammer landet, og hvor de kraftigste vindstød vil slå til, når et intenst lavtryk bevæger sig lige nord om landet til Sydnorge. Allerede i den kommende nat tiltager vinden gradvist fra sydvest, og torsdag morgen vil man begynde at opleve de første vindstød af stormstyrke ved Vestkysten, imens vinden generelt tiltager til frisk vind til kuling landet over - og ved kysterne sågar måske hård kuling. Først omgang blæst kommer torsdag Vinden kulminerer i første omgang på forsiden af en koldfront, der passerer landet torsdag eftermiddag og aften. Derfor får man sandsynligvis de kraftigste vindstød ved Vestkysten først på eftermiddagen, og herfra breder der sig en hård vind til hård kuling med vindstød af stormstyrke hen over landet frem til først på aftenen. Blæsten kommer fra sydvest på tværs af de store broer, som kan blive ramt af restriktioner. Mere blæsevejr natten til fredag Vinden aftager torsdag aften en overgang, men ud på aftenen og til natten kommer der et ny område med kraftig blæst ind til landet fra Nordsøen. Dette vindfelt ser ud til at kunne give op til stormende kuling og vindstød af stormstyrke ved Den Jyske Vestkyst. Vindstødene af stormstyrke breder sig frem mod fredag morgen især hen over den nordlige del af landet, men det bliver en blæsende omgang i hele Danmark. Efterfølges af kraftige byger Først i løbet af fredag formiddag begynder vinden for alvor at aftage og dreje mod nordvest, men der kommer en hel del byger, som kan være med både hagl og torden. Med andre ord går vi nogle meget blæsende døgn i møde.

Referat:
Der venter os et par meget blæsende døgn, når et stormlavtryk under udvikling passerer lige nord om landet.